Record absolut de contaminări cu Covid-19 în Italia: 34.505 cazuri noi și 445 decese.
Italia și-a doborât recordul din 31 octombrie. Cazurile noi reprezintă un record absolut. În ultimele 24 de ore, a înregistrat 34.505 cazuri noi de Covid-19 și 445 decese.
Italia și-a doborât recordul din 31 octombrie, când avea 31.758 noi contaminări zilnice. În ultimele 24 de ore, a înregistrat 34.505 cazuri noi de Covid-19 și 445 decese.Creșterea față de miercuri este de 4,45%: miercuri erau 30.550 cazuri noi, iar joi sunt 34.505. Numărul total al persoanelor infectate, de la începutul epidemiei, este de cel puțin 824.879.Tot de la începutul epidemiei, au murit 40.192 de oameni, din care 445 în ultimele 24 de ore.Au fost externați 4.961 bolnavi, în creștere cu 1,6% față de miercuri, când au ieșit din spital 5.103 de persoane.Cazurile noi reprezintă un record absolut, după ce cifra a depășit-o pe cea din 31 octombrie (când erau 31.758 cazuri).Ultimul decret al autorităților italiene intră în vigoare vineri și împarte țara în trei culori: patru regiuni în zona roșie, două în zona portocalie, restul în zona galbenă. Efectele sunt așteptate în câteva săptămâni.Regiunea Veneto a marcat un record absolut: testele pozitive de joi sunt în număr de 3.264.